CELEX: 62008TN0230
Language: lv
Date: 2008-06-17 00:00:00
Title: Lieta T-230/08: Prasība, kas celta 2008. gada 17. jūnijā — Asenbaum Fine Arts /ITSB ( WIENER WERKSTÄTTE )

30.8.2008   
            
            
               LV
            
            
               Eiropas Savienības Oficiālais Vēstnesis
            
            
               C 223/48
            
         Prasība, kas celta 2008. gada 17. jūnijā — Asenbaum Fine Arts/ITSB (“WIENER WERKSTÄTTE”)
   (Lieta T-230/08)
   (2008/C 223/84)
   Tiesvedības valoda — vācu
   Lietas dalībnieki
   
      Prasītāja: Asenbaum Fine Arts Ltd, Londona (Apvienotā Karaliste) (pārstāvis — P. Vögel, Rechtsanwalt)
   
      Atbildētājs: Iekšējā tirgus saskaņošanas birojs (preču zīmes, paraugi un modeļi)
   Prasītājas prasījumi:
   
               —
            
            
               Iekšējā tirgus saskaņošanas biroja (preču zīmes, paraugi un modeļi) Apelāciju ceturtās padomes 2008. gada 10. aprīļa lēmumu (lieta R 1573/2006-4) grozīt tādējādi, ka prasītājas 2006. gada 29. novembra apelācijas sūdzība tiek pilnībā apmierināta vai, pakārtoti, attiecībā uz 6., 11. (izņemot lampas (elektriskas), apgaismes lampas, griestu lampas un stāvlampas), 14. (izņemot konfekšu traukus), 16., 20., 21. (izņemot konfekšu traukus) un 34. klasi;
               pakāroti, atcelt apstrīdēto lēmumu un nodot lietu procesa papildināšanai Iekšējā tirgus saskaņošanas birojam;
            
         
               —
            
            
               piespriest Iekšējā tirgus saskaņošanas birojam atlīdzināt tiesāšanās izdevumus, tostarp apelāciju procesā radušos izdevumus.
            
         Pamati un galvenie argumenti
   
      Attiecīgā Kopienas preču zīme: vārdiska preču zīme “WIENER WERKSTÄTTE” attiecībā uz precēm, kas ietilpst 6., 11., 14., 16., 20., 21. un 34. klasē (reģistrācijas pieteikums Nr. 4 133 501);
   
      Pārbaudītāja lēmums: reģistrācijas pieteikumu noraidīt;
   
      Apelāciju padomes lēmums: apelācijas sūdzību noraidīt;
   
      Izvirzītie pamati: Regulas (EK) Nr. 40/94 (1) 7. panta 1. punkta b) un c) apakšpunkta pārkāpums, jo reģistrācijai pieteiktā preču zīme nav nedz aprakstoša, nedz arī tai nav pietiekamas atšķirtspējas.
   
      (1)  Padomes 1993. gada 20. decembra Regula (EK) Nr. 40/94 par Kopienas preču zīmi (OV 1994, L 11, 1. lpp.).